Document ID: /roh_data/filtered/fineweb-2-filterrobots_roh.jsonl.gz/39016

Fachstelle Langsamverkehr
Servetsch per il traffic betg motorisà
Servizio per il traffico non motorizzato
La regenza ha approvà il project da construcziun da la citad da Cuira per ina nova punt per velos e per peduns en il Welschdörfli. Ultra da quai ha ella deliberà ina contribuziun chantunala da maximalmain 936 000 francs per la realisaziun da quest project. Tenor ils plans da la citad da Cuira duai la nova punt per velos e per peduns manar sur la Plessur tranter la part sura da la Grabenstrasse e da la Sägenstrasse. La punt vegn a render d'ina vart la via tranter il center da la citad ed il quartier Cuira vest creschent e da l'autra vart al center administrativ chantunal "sinergia" pli directa, pli segira e pli attractiva per pedunas e peduns e per ciclistas e ciclists. Da la punt profita er il traffic individual motorisà, perquai che la rundella da l'Obertor, la bifurcaziun da la via taliana vers il sviament sid ed il Welschdörfli vegnan distgargiadas dal traffic da velo.
© Citad da Cuira, Tiefbaudienste